CELEX: 62009CA0336
Language: ro
Date: 2012-06-26 00:00:00
Title: Cauza C-336/09 P: Hotărârea Curții (Marea Cameră) din 26 iunie 2012 — Republica Polonă/Comisia Europeană [Recurs — Organizarea comună a piețelor — Măsuri tranzitorii care trebuie adoptate în urma aderării unor noi state membre — Regulamentul (CE) nr. 60/2004 de instituire a unor măsuri în sectorul zahărului — Acțiune în anulare — Termen — Punct de plecare — Tardivitate — Inadmisibilitate — Motive — Încălcarea principiilor constitutive ale unei comunități de drept și a principiului protecției jurisdicționale efective]

25.8.2012   
            
            
               RO
            
            
               Jurnalul Oficial al Uniunii Europene
            
            
               C 258/2
            
         Hotărârea Curții (Marea Cameră) din 26 iunie 2012 — Republica Polonă/Comisia Europeană
   (Cauza C-336/09 P) (1)
   
   (Recurs - Organizarea comună a piețelor - Măsuri tranzitorii care trebuie adoptate în urma aderării unor noi state membre - Regulamentul (CE) nr. 60/2004 de instituire a unor măsuri în sectorul zahărului - Acțiune în anulare - Termen - Punct de plecare - Tardivitate - Inadmisibilitate - Motive - Încălcarea principiilor constitutive ale unei comunități de drept și a principiului protecției jurisdicționale efective)
   2012/C 258/03
   Limba de procedură: polona
   
      Părțile
   
   
      Recurentă: Republica Polonă (reprezentanți: M. Dowgielewicz, ulterior M. Szpunar, agenți)
   
      Cealaltă parte în proces: Comisia Europeană (reprezentanți: H. Tserepa-Lacombe, A. Stobiecka-Kuik, A. Szmytkowska și T. van Rijn, agenți)
   
      Obiectul
   
   Recurs formulat împotriva Ordonanței Tribunalului de Primă Instanță din 10 iunie 2009 (Camera întâi extinsă), Polonia/Comisia (T-258/4), prin care Tribunalul a respins ca inadmisibilă acțiunea în anulare parțială a Regulamentului (CE) nr. 60/2004 al Comisiei din 14 ianuarie 2004 de instituire a unor măsuri tranzitorii în sectorul zahărului în vederea aderării Republicii Cehe, Estoniei, Ciprului, Letoniei, Lituaniei, Ungariei, Maltei, Poloniei, Sloveniei și Slovaciei la Uniunea Europeană (JO L 9, p. 8, Ediție specială, 03/vol. 52, p. 202) — Dată de la care începe să curgă termenul de introducere a unei acțiuni în anulare — Interpretare eronată a articolului 230 al patrulea paragraf CE și a Regulamentului nr. 1 privind instituirea regimului lingvistic al CEE (JO L 17, p. 385) — Încălcare a dreptului la o cale de atac efectivă, precum și a principiilor solidarității și bunei-credințe — Neregularități procedurale rezultând din refuzul Tribunalului de a admite argumentele invocate în legătură cu încălcarea acestor principii
   
      Dispozitivul
   
   
               1.
            
            
               Anulează Ordonanța Tribunalului de Primă Instanță al Comunităților Europene din 10 iunie 2009, Polonia/Comisia (T-258/04).
            
         
               2.
            
            
               Trimite cauza spre rejudecare Tribunalului Uniunii Europene pentru ca acesta să se pronunțe asupra concluziilor formulate de Republica Polonă prin care se solicită anularea articolului 5, a articolului 6 alineatele (1)-(3), a articolului 7 alineatul (1) și a articolului 8 alineatul (2) litera (a) din Regulamentul (CE) nr. 60/2004 al Comisiei din 14 ianuarie 2004 de instituire a unor măsuri tranzitorii în sectorul zahărului în vederea aderării Republicii Cehe, Estoniei, Ciprului, Letoniei, Lituaniei, Ungariei, Maltei, Poloniei, Sloveniei și Slovaciei la Uniunea Europeană.
            
         
               3.
            
            
               Cererea privind cheltuielile de judecată se soluționează odată cu fondul.
            
         
      (1)  JO C 282, 21.11.2009.